Komisijas atzinums atbilstoši EK līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā attiecībā uz priekšlikumu Eiropas Parlamenta un Padomes regulai, ar ko izveido Energoregulatoru sadarbības aģentūru, ar ko groza Komisijas priekšlikumu saskaņā ar EK līguma 250. panta 2. punktu /* COM/2009/0312 galīgā redakcija - COD 2007/0019 */





[pic] | EIROPAS KOPIENU KOMISIJA | Briselē, 22.6.2009 COM(2009)312 galīgā redakcija 2007/0197/COD KOMISIJAS ATZINUMS atbilstoši EK līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā attiecībā uz priekšlikumu Eiropas Parlamenta un Padomes regulai, ar ko izveido Energoregulatoru sadarbības aģentūru, AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu KOMISIJAS ATZINUMS atbilstoši EK līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā attiecībā uz priekšlikumu Eiropas Parlamenta un Padomes regulai, ar ko izveido Energoregulatoru sadarbības aģentūru 1. Priekšvēsture Procedūra Datums, kad priekšlikums nosūtīts Eiropas Parlamentam un Padomei (dokuments COM(2007) 530 - 2007/0197/COD): | 19.09.2007 | Eiropas Ekonomikas un sociālo lietu komitejas atzinuma datums: | 22.04.08 | Reģionu komitejas atzinuma datums: | 10.04.08 | Eiropas Parlamenta atzinuma datums (pirmais lasījums): | 18.06.2008 | Datums, kad vienbalsīgi pieņemta kopējā nostāja: | 09.01.2009 | Eiropas Parlamenta nostāja (otrais lasījums): | 22.04.2009 | 2. Komisijas priekšlikuma mērķis Šis priekšlikums ir daļa no trešās tiesību aktu paketes, kas attiecas uz ES gāzes un elektroenerģijas iekšējo tirgu ("trešā tiesību aktu pakete"); šajā paketē iekļautas divas direktīvas un trīs regulas. Šīs tiesību aktu paketes galvenais mērķis ir radīt tiesisko regulējumu, lai Eiropas Savienības iedzīvotāju un nozares interesēs padarītu tirgus atvēršanu pilnībā efektīvu un radītu vienotu ES gāzes un elektroenerģijas tirgu. Tā palīdzēs saglabāt iespējami zemas cenas un paaugstināt pakalpojumu sniegšanas un piegādes drošības standartus. Tam nepieciešami šādi galvenie pasākumi: - efektīvāka regulatīvā uzraudzība, ko veic neatkarīgi valstu regulatori; - aģentūras nodibināšana, kuras uzdevums ir nodrošināt efektīvāku sadarbību starp valstu regulatoriem un pieņemt lēmumus par visiem svarīgajiem pārrobežu jautājumiem; - tīklu operatoru obligātas sadarbības noteikšana, lai saskaņotu visus noteikumus, kas attiecas uz enerģijas transportēšanu Eiropā un koordinētu ieguldījumu plānošanu; - enerģijas ražošanas efektīva atsaistīšana no enerģijas pārvades, lai novērstu interešu konfliktu, veicinātu ieguldījumus tīklā un novērstu jebkādu diskrimināciju; - mazumtirdzniecības tirgus pārredzamības palielināšana un darbības uzlabošana; - solidaritātes un reģionālās sadarbības pastiprināšana starp dalībvalstīm, lai nodrošinātu lielāku piegādes drošību. 3. Komisijas piezīmes 3.1 Vispārīga informācija Eiropas Parlaments 2009. gada 22. aprīļa plenārsēdē pieņēma kompromisu, par ko bija vienojies ar Padomi, lai otrajā lasījumā panāktu vienošanos. Šie grozījumi pamatā skar šādus aspektus. Aģentūras kompetence šādās jomās: - pārraudzīt, ar kādiem panākumiem tiek īstenoti projekti, kuru mērķis ir radīt jaunu starpsavienojumu jaudu, - iesaistīties Eiropas enerģētikas tīklu pamatnostādņu īstenošanā, - pārraudzīt elektroenerģijas un dabasgāzes iekšējos tirgus kā tādus un saistībā ar mazumtirdzniecības cenām, piekļuvi tīkliem un jo īpaši patērētāja tiesību ievērošanu. Aģentūras organizāciju šādos aspektos: - Divus administratīvās valdes locekļus ieceļ EP, divus — Komisija un piecus — Padome, - EP var uzaicināt Regulatoru valdes priekšsēdētāju teikt uzrunu Parlamenta kompetentajā komitejā. Komisijai šis kompromiss ir pieņemams, jo tas ir saskaņā ar priekšlikuma vispārīgo mērķi un galvenajām iezīmēm. 3.2 Grozītais priekšlikums Atbilstoši EK līguma 250. panta 2. punktam Komisija groza savu priekšlikumu, kā norādīts iepriekš.